Латин графикасына кагылышлы закон проектлары парламент сессиясе көн тәртибеннән алынды

	Бу закон проектларын парламентның Мәдәният, фән, мәгариф һәм милли мәсьәләләр комитеты беренче укылышка әзерләгән иде.	 Бүген ТР Дәүләт Советының 35 нче утырышы көн тәртибен формалаштырганда “Татар алфавитын латин графикасы нигезендә торгызу турында” ТР Законының үз көчен югалтуын тану хакында” закон проектын, “Татарстан Республикасы дәүләт теле буларак, татар телен куллану турында” закон проектын көн тәртибеннән алу тәкъдиме яңгырады. Көн тәртибеннән алынган әлеге закон проектларын эшләп бетерергә кирәк дип аңлатылды.   Билгеле булганча, бу закон проектларын парламентның Мәдәният, фән, мәгариф һәм милли мәсьәләләр комитеты беренче укылышка әзерләгән иде. 
	Римма ГАТИНА	
Татар-информ

	№   | 29.11.2012	


